Source: http://docplayer.fi/1223728-Oulun-kaupungin-kevyen-liikenteen-verkon-kehittamissuunnitelma.html
Timestamp: 2018-03-20 18:25:56+00:00
Document Index: 18242447

Matched Legal Cases: ['kko ', 'kko ', 'KKO ', 'KKO ', 'kko ', 'kko ', 'KKO ', 'kko ', 'kko ', 'kko ', 'kko ', 'kko ', 'KKO ', 'kko ', 'kko ', 'kko ']

Oulun kaupungin kevyen liikenteen verkon kehittämissuunnitelma - PDF
Download "Oulun kaupungin kevyen liikenteen verkon kehittämissuunnitelma"
1 Oulun kaupungin kevyen liikenteen verkon kehittämissuunnitelma 2011
3 Oulun kaupungin kevyen liikenteen verkon kehittämissuunnitelma 3 ALKUSANAT Kevyt liikenne on jo pitkään ollut osa Oulun imagoa. Oulun strategiana on ollut sekä kevyen liikenteen olosuhteiden määrätietoinen kehittäminen että kevyen liikenteen markkinointi oululaiseen elämäntapaan kuuluvana matkanteon ja hyötyliikunnan muotona. Jalankulku ja pyöräily ovat keskeinen osa kestävän kehityksen mukaista liikennejärjestelmää ja matkaketjuja ja ne tulee ottaa huomioon aina kun rakennetaan uutta tai korjataan vanhaa. Suunnittelukohteena ovat olleet Oulun kaupungin alueen kevyen liikenteen pääreitit. Keskustan osalta suunnittelu on kohdistunut sisääntulo ja läpikulkureitteihin. Lähtökohtia ja tavoitteita Oulun kaupungin kevyen liikenteen verkon kehittämissuunnitelmalle ovat antaneet Oulun seudun yleiskaavan 2020 ja siihen liittyvä Oulun seudun liikenne 2020 suunnitelma sekä vuonna 2007 laadittu Oulun seudun kevytliikennestrategia ja palvelutasosuunnitelma. Suunnittelutyössä on hyödynnetty Oulussa ja Oulun seudulla aikaisemmin tehtyjä kevyttä liikennettä käsitteleviä suunnitelmia ja selvityksiä. Työn aikana on pidetty asiantuntijakokouksia mm. kaupungin väylien hoidon ja liikuntaviraston edustajien kanssa. Kevyen liikenteen väylien ylläpitoon ja parantamiskohteisiin liittyen tehtiin urakoitsijakyselyä tammikuussa Suunnittelutyön on tehnyt Plaana Oy Oulun kaupungin Teknisen keskuksen toimeksiannosta. Työryhmään ovat kuuluneet Oulun kaupungin Teknisestä keskuksesta Jorma Heikkinen ja Plaana Oy:stä Hilkka Piippo ja Juha Raappana. Oulun kaupunki vie suunnitelman sisäiseen käsittelyyn ja hyväksyntään. Kaupunki päättää kehittämissuunnitelman jatkotoimenpiteistä. Oulu, huhtikuu 2011
4 4 Oulun kaupungin kevyen liikenteen verkon kehittämissuunnitelma TIIVISTELMÄ Oulun kaupungin kevyen liikenteen verkon kehittämissuunnitelmassa on määritelty kaupunginosia yhdistävä kevyen liikenteen tavoitteellinen pääverkko. Pääverkkoon kuuluvat väylät on luokiteltu kolmeen luokkaan. Verkon kehittämistoimenpiteet on määritelty ottaen huomioon Oulun yleiskaavan mukaiset laajenemisalueet ja yhteydet ympäristökuntiin. Pääverkon suunnittelussa keskeisiä tarkasteltavia asioita ovat olleet sen yhdistävyys työmatkapyöräilyn ja palvelujen saavutettavuuden kannalta, liikenneturvallisuus, yhteydet bussipysäkeille sekä väylästön parantamistarpeiden selvittäminen. Oulun kaupungin kevyen liikenteen verkko on varsin kattava. Pääverkolla on kuitenkin yhteyspuutteita ja epäjatkuvuuskohtia. Lyhyitä väyläosuuksia on ilman asvalttipäällystettä. Osa pääreiteistä kulkee tonttikaduilla. Kevyen liikenteen väylät ja alikulkukäytävät ovat pääsääntöisesti hyväkuntoisia, muutamia yksittäisiä kohteita lukuun ottamatta. Joillakin pääväyläosuuksilla on routivuus, päällyste ja kuivatusongelmia. Lisäksi vanhoilla asuntoalueilla on väylien uusimis ja kunnostustarpeita. Osa pääväylistä on viitoitettu, mutta osalla viitoitus puuttuu tai on puutteellinen. Jalankulun ja pyöräilyn riskejä on vähennetty parantamalla kevyen liikenteen ja autoliikenteen risteämisjärjestelyitä v valmistuneen liikenneturvallisuussuunnitelman mukaisesti. Nyt ongelmina koetaan erityisesti autoilu ja aiemmin myös mopoilijoiden hurjastelu kevyen liikenteen väylillä. Paikat, joissa ajetaan autolla kevyen liikenteen väyliä pitkin, sijoittuivat tasaisesti koko kaupungin alueelle. Kehittämissuunnitelmassa on esitetty Oulun kaupungin alueen kevyen liikenteen pääverkko, joka käsittää seudulliset reitit, alueelliset reitit ja paikallisreitit. Lisäksi on esitetty näkökohtia vapaa ajan liikkumista ja matkailua palvelevien reittien kehittämisestä. Kehittämissuunnitelmassa ei ole enää otettu kantaa moporeitteihin, jotka on toteutettu erillisten suunnitelmien mukaisesti Tavoiteverkon lisäksi suunnitelmassa on määritetty pääverkon palvelutaso ja liikennetekniset ominaisuudet. Kehittämissuunnitelmassa on esitetty verkon kehittämiseksi tarvittavat rakentamis ja parantamiskohteet sekä muut pienemmät kehittämistoimenpiteet, jotka käsittävät mm. viitoituksen ja opastuksen parantamista, autoilun estämistä kevyen liikenteen väylillä sekä ylläpidon ja hoidon kehittämistä. Suunnitelmassa esiin nostettujen pääverkon kehittämishankkeiden lisäksi toteutetaan mm. katurakennushankkeiden yhteydessä ja uusia asuntoalueita rakennettaessa lukuisa joukko muita kevyen liikenteen olosuhteita parantavia hankkeita. Rakentamis ja parantamiskohteista on esitetty toimenpiteet ja alustavat kustannukset. Maankäytön kehittymisen myötä toteutuvat kevyen liikenteen hankkeet on esitetty varauksina. Ylläpidon ja hoidon parantamistoimenpiteistä, joista osa sijoittuu pääverkolle, on laadittu listaukset. Suunnitelmaa käytetään tukena asemakaavoituksessa sekä vuosittaisia suunnittelu ja rakennusohjelmia laadittaessa.
5 Oulun kaupungin kevyen liikenteen verkon kehittämissuunnitelma 5 SISÄLTÖ 1. LÄHTÖKOHDAT JA TAVOITTEET SUUNNITTELUALUE JA REITISTÖT KEVYEN LIIKENTEEN MÄÄRÄ JA KOOSTUMUS NYKYINEN KEVYEN LIIKENTEEN VERKKO Verkon kattavuus ja yhdistävyys Väylästön ominaisuudet Viitoitus ja opastus Liikenneturvallisuus ja esteettömyys Kunnossapito ONGELMAT JA PUUTTEET KEVYEN LIIKENTEEN TAVOITEVERKKO Oulun kaupungin kevyen liikenteen pääverkko Pääverkon palvelutaso ja liikennetekniset ominaisuudet TOIMENPIDEOHJELMAT Kevyen liikenteen pääverkon rakentamis- ja parantamishankkeet Maankäytön kehittämishankkeet Maanteiden parantamiseen liittyvä kevyen liikenteen verkon kehittäminen Muut kehittämistoimenpiteet SUUNNITELMAN TOTEUTTAMINEN LIITTEET Liite 1. Ote Oulun yleiskaavan kevyen liikenteen pääverkosta Liite 2. Keskustan läpi kulkee valtakunnallinen pyöräilyreitti (sininen reitti) Liite 3. Merellinen reitti, kahden järven reitti ja Oulujoen reitti sekä ns. läheltä liikkumaan reitit. Liite 4. Kartta kevyen liikenteen tavoiteverkosta ja verkon luokittelusta. Liite 5. Kartta kevyen liikenteen pääverkon rakentamis ja parantamistoimenpiteistä.
6 6 Oulun kaupungin kevyen liikenteen verkon kehittämissuunnitelma 1. LÄHTÖKOHDAT JA TAVOITTEET Tässä Oulun kaupungin kevyen liikenteen verkon kehittämissuunnitelmassa on määritelty kaupungin alueen kevyen liikenteen pääverkko. Suunnitelmassa käsitellään kevyttä liikennettä jalankulkua ja pyöräilyä yhtenä kokonaisuutena. Pyöräilijöiden ja jalankulkijoiden lisäksi kevyen liikenteen väylillä on myös muita käyttäjiä mm. rullaluistelijat ja muutamilla väyläosuuksilla myös mopoilijat. Lähtökohtia ja tavoitteita suunnitelmalle ovat antaneet Oulun seudun yleiskaava 2020 ja siihen liittyvä Oulun seudun liikenne 2020 suunnitelma sekä vuonna 2007 laadittu Oulun seudun kevytliikennestrategia ja palvelutasosuunnitelma. Jalankulku ja pyöräily ovat olennainen osa kestävän kehityksen mukaista liikennejärjestelmää ja ne tulee ottaa huomioon kaikissa maankäyttö ja liikenneratkaisuissa. Kevyttä liikennettä huomioivilla liikenneratkaisuilla voidaan viestittää, että kävely ja pyöräily ovat toimivia, miellyttäviä ja yhteiskunnan arvostamia liikennemuotoja. Väylästön kattavuudella ja erilaisten toimintojen saavutettavuudella jalan ja pyörällä on suuri merkitys myös liikkumismahdollisuuksien tasa arvoisuuden kannalta. Oulun kaupungin kevyen liikenteen verkon kehittämissuunnitelmassa on tavoitteena ollut kaupungin kevytliikenneväylästön kokonaistarkastelu. Käsiteltäviä asiakokonaisuuksia kehittämissuunnitelman laatimisessa ovat olleet: verkon rakenne mm. väylien luokitus, yhteyspuutteet, epäjatkuvuuskohdat ja väylien mitoitus väylien kunto mm. väylien päällysteiden kunto ja kuivatus alikulut mm. mitoitus ja käytettävyys / turvallisuus, uusien alikäytävien rakentamistarve yhteydet linja autopysäkeille autoilun estäminen kevyen liikenteen väylillä ulkoilun ja liikunnan huomioon ottaminen kevyen liikenteen verkolla. Asuntoalueiden sisäisen kevytliikenneverkon ongelmia ja puutteita on analysoitu siltä osin kuin niitä on suunnittelutyön yhteydessä noussut esiin, mutta tavoitteena ei ole ollut kattavan toimenpidelistan laatiminen koko verkon osalta. Kaupunginosakohtaisia paikallisia kevyen liikenteen olosuhteita parantavia hankkeita toteutetaan mm. katujen ja puistojen rakennus ja saneeraushankkeiden yhteydessä ja uusia asuntoalueita toteutettaessa. Kehittämissuunnitelman laatimiseen ei ole sisältynyt väylien rakenteiden tutkimista eikä varsinaista toteuttamissuunnittelua. Suunnittelualueen väylästöön on perehdytty maastossa, mutta koko väylästön kattavia inventointeja ei ole tehty. Kevyen liikenteen verkon yhteyspuutteet ja epäjatkuvuuskohdat on selvitetty pääasiassa karttatarkastelujen pohjalta. Muita puutteita on selvitetty maastotarkastelujen ja asiantuntijahaastattelujen avulla. Suunnitelman tietoja käytetään apuna vuosittaisia suunnittelu ja rakennusohjelmia laadittaessa, asemakaavoituksessa ja väylähankkeiden lähtötietona.
7 Oulun kaupungin kevyen liikenteen verkon kehittämissuunnitelma 7 2. SUUNNITTELUALUE JA REITISTÖT Suunnittelualueena on ollut koko Oulun kaupungin alue. Suunnittelussa on keskitytty kaupunginosia yhdistävään pääverkkoon ja palvelujen saavutettavuuteen. Vuonna 2007 valmistuneessa Oulun seudun kevytliikennestrategia ja palvelutasosuunnitelmassa on määritelty seudulliset ja alueelliset pääväylät (kuva 1). Seudulliset pääreitit palvelevat kuntakeskusten ja Oulun keskustan välistä liikennettä säteittäisinä väylinä seudun sormimaisen yhdyskuntarakenteen mukaisesti. Alueellinen pääreitti palvelee muuta kuntakeskusten ja aluekeskusten välistä liikennettä sekä seudullisesti merkittävien koulutus, virkistys ja liikuntakohteiden liikennettä. Kuva 1. Suunnittelualue ja Oulun seudun kevyen liikenteen pääreitit (Lähde: Oulun seudun kevytliikennestrategia ja palvelutasosuunnitelma v. 2007). Oulun yleiskaavassa 2020 on määritelty kevyen liikenteen pääväylät (liite 1). Oulun seudun liikenne 2020 suunnitelma on laadittu osana Oulun seudun kuntien yhteistä yleiskaavaprosessia. Suunnitelmassa esitetään jalankulun ja pyöräilyn kulkumuoto osuuden lisäämiseksi nykyisen väylästön ylläpidon parantamista erityisesti työmatkaliikenne huomioiden. Kevyen liikenteen väylästöä esitetään täydennettäväksi puuttuvilta osiltaan mm. nopean pyöräilyn mahdollistavilla väylillä. Tällainen väylä on osoitettu Tuirasta Haukiputaan suuntaan sekä Intiön kasarmialueelta radan vartta Kaakkuriin ja edelleen Kempeleeseen. Oulun keskustan kautta kulkee valtakunnallinen pyöräretkeilyreitti (liite 2). Matkailijoille tarkoitetussa opaskartassa on esitetty ns. Merellinen reitti 10 km ja Kahden järven reitti 17 km sekä 26 km pitkä Oulujoen reitti, joka alkaa Myllyojalta ja kulkee molemmin puolin jokea aina Madekoskelle saakka (liite 3). Liikuntavirasto on myös määrittänyt keskustan ympäristöön Koskikeskuksen ja Nallikarin alueelle ns. läheltä liikkumaan reitit (liite 3). Turistioppaissa on paikallisena reittinä nimetty erikseen ns. Hietasaaren reitistö.
8 8 Oulun kaupungin kevyen liikenteen verkon kehittämissuunnitelma 3. KEVYEN LIIKENTEEN MÄÄRÄ JA KOOSTUMUS Oulun seudun liikennetutkimuksen 2009 mukaan oululaiset tekevät arkisin keskimäärin matkaa, joista suurin osa on oman kunnan sisäisiä matkoja. Matkoista 21 % tehdään pyörällä ja 19 % jalan. Henkilöautolla tehtyjen matkojen osuus on 53 % ja joukkoliikenteellä tehtyjen matkojen osuus on 5 %. Kulkutapa vaihtelee matkan pituuden mukaan (kuva 2). Alle 2,5 kilometrin mittaisista matkoista Oulussa noin kaksi kolmasosaa tehdään kävellen tai pyöräillen. 2,5 5 kilometrin mittaisilla matkoilla jalankulun osuus pienenee, mutta polkupyörän osuus matkoista säilyy melko suurena pyöräilyn osuus on 28 %. 5 7,5 km:n mittaisilla matkoilla pyöräilyn osuus on noin 10 %. Joukkoliikennettä käytetään eniten 5 7,5 kilometrin mittaisilla matkoilla (Oulun seudun liikennetutkimus 2009). Kuva 2. Kulkutapajakauma eri matkan pituusryhmissä, yli 5 vuotiaat oululaiset (Lähde: Oulun seudun liikennetutkimus 2009). Oulun kaupunki laskee joka toinen vuosi syyskuussa kevyen liikenteen määriä keskustan kehällä ja Oulujoen silloilla. Seurantaa on tehty 1960 luvulta lähtien (kuvat 3 ja 4). Seurannasta nähdään, että Oulujoen silloilla pyöräilijöiden määrä on 2000 luvulla ollut suurempi tai yhtä suuri kuin huippuvuosina edellisillä vuosikymmenillä. Keskustan kehällä pyöräilijöiden määrä on ollut edellisten vuosikymmenten tasoa tai korkeampi. Yksittäisten vuosien tuloksia tarkasteltaessa on huomattava, että mm. laskenta ajankohdan säätila vaikuttaa saatuun tulokseen. Vaikka kevyen liikenteen määrät ovat pysyneet ennallaan tai kasvaneet, on kevyen liikenteen suhteellinen osuus pienentynyt Polkupyöräilijät Keskustan kehä Oulujoen sillat Kuva 3. Polkupyöräilijöiden määrä Oulujoen silloilla vuosina (Lähde: Oulun kaupunki).
9 Oulun kaupungin kevyen liikenteen verkon kehittämissuunnitelma Jalankulkijat Keskustan kehä Oulujoen sillat Kuva 4. Jalankulkijoiden määrä Oulujoen silloilla vuosina (Lähde: Oulun kaupunki). Viime vuosina mopoilusta on tullut suosittu liikkumistapa etenkin vuotiaiden ikäryhmässä. Oulun seudulla mopoilun suosio on ollut muuta maata suurempaa. Vuoden 2009 lopussa mopotiheys Oulun kaupungissa oli 4,2 mopoa/ 100 asukasta, kun se esimerkiksi Tampereella on 2,2 mopoa/ 100 asukasta. Taulukko 1: Mopokannan kehitys Oulussa vuosina (Lähde: Tilastokeskus). Vuosi Mopojen Lisäys edellismäärä vuodesta % % % % % % % % % % Mopoilun rajun kasvun ja siitä aiheutuneiden haittojen seurauksena Oulussa ja Oulun ympäristökunnissa on päädytty rajoittamaan voimakkaasti kevyen liikenteen väylillä tapahtuvaa mopoilua. Oulussa muutos aloitettiin kesällä 2009 ja vietiin loppuun, ympäristökuntien kanssa yhdessä sovittujen periaatteiden ja aikataulun mukaisesti, kesällä Oulun kaupungin hallinnoimilla kevyen liikenteen väylillä mopoilu on nykyisin sallittu vain Kuusamontien eteläpuolella Hintta Korvenkylä välillä, Lentokentäntien (mt 815) varressa ja Kainuuntien (vt 22) varressa, Juuruksentiestä itään olevilla kevyen liikenteen väylillä. Mopoilun rajoittamisella on haluttu palauttaa kevyen liikenteen väylät sellaiseen käyttöön, johon ne on alun perin tarkoitettu. Muutoksella on myös haluttu edistää jalankulkijoiden ja polkupyöräilijöiden turvallisuutta sekä selkeyttää mopon paikkaa tie ja katuympäristössä.
10 10 Oulun kaupungin kevyen liikenteen verkon kehittämissuunnitelma 4. NYKYINEN KEVYEN LIIKENTEEN VERKKO 4.1. Verkon kattavuus ja yhdistävyys Pyöräilyä ja jalankulkua arkipäivän liikkumismuotona tukevat kevyen liikenteen verkon hyvä kattavuus ja yhdistävyys sekä riittävä opastus. Oulun kaupungin kevyen liikenteen verkko on varsin kattava ja se on laajuudeltaan runsaat 600 kilometriä. Uusilla asuntoalueilla on yleensä toteutettu ajoneuvoliikenteen verkosta erillinen kevyen liikenteen verkko. Lisäksi kokoojakatujen varsilla on kevyen liikenteen väylät, usein kadun molemmin puolin. Vanhemmilla alueilla ei autoliikenteestä erotettua kevyen liikenteen verkkoa aina ole, vaan jalankulku ja pyörätie liittyy korotettuna katuun ja osa kevyen liikenteen pääreiteistä kulkee alemmalla katuverkolla. Vaikka väylästö on varsin kattava ja laaja, tarkempi tarkastelu osoittaa, että kaupunginosia ja suuralueita yhdistävät pääreitit ovat paikoin jääneet suunnittelussa liian vähälle huomiolle. Reitit saattavat olla mutkikkaita ja epäjatkuvia. Reitti voi johtaa kulkijaa useassa kohtaa määränpäähän nähden väärään suuntaa tai reitti on muutoin vaikeasti hahmotettava. Kulkijan on hankala hahmottaa väylien hierarkiaa ja on vaikea päätellä, miten pitkämatkaisen liikkujan tulee valita reittinsä. Esimerkkejä tällaisista alueista ovat Ritaharju, Kaakkuri ja Metsokangas. Kaupungin keskustassa pohjois eteläsuuntaiset kevyen liikenteen reitit ovat jatkuvuuden ja yhdistävyyden osalta kunnossa, mutta rantaan johtavat länsi itäsuuntaisissa pyöräilyreiteissä on kehittämistarpeita. Ydinkeskustassa pyöräteiden puute ja epäjatkuvuus houkuttelee ajamaan jalkakäytävillä ja yksisuuntaisten katujen ajosuuntaa vasten Väylästön ominaisuudet Jalankulkijan ja pyöräilijän kannalta pääreittien tärkeimpiä ominaisuuksia ovat jatkuvuus, tunnistettavuus ja hyvä kunto. Väylästön ja reittien tulee tarjota mahdollisuus sujuvaan ja turvalliseen liikkumiseen. Kevyen liikenteen tulisi olla ilmeeltään yhtenäistä ja helposti seurattavaa. Missään ei saisi olla epäselvyyttä siitä minne reitti jatkuu. Näin pyöräilijän ei tarvitse niinkään keskittyä siihen, mihin reitti risteyksessä jatkuu, ja missä kohti pitää kääntyä, vaan hän voi keskittää huomionsa muun liikenteen seuraamiseen. Tällöin liikenteen sujuvuus ja turvallisuus parantuvat. Maasto Oulun alueella on tasaista ja korkeuserot kevyen liikenteen väylillä ovat pieniä, minkä johdosta pyöräily on helpompaa kuin monissa muissa kaupungissa. Oulun kaupungin kevyen liikenteen väylistä pääosa on asvalttipäällysteisiä. Väylien tyypillinen poikkileikkaus on 3,5 metriä, josta päällystetyn osan leveys on 3 metriä. Puistoalueiden alempiluokkaiset kevyen liikenteen väylät ovat pääosin kivituhkapintaisia. Kevyen liikenteen väylät on valaistu. Merkittävimmät pääreitit erottuvat vain viitoituksen perusteella. Kaupunki ei tee kevyen liikenteen väylille systemaattista kuntoseurantaa, vaan parantamistarpeet selvitetään vuosittain osana väylien ja alueiden ylläpitoa. Väylästöllä on jonkin verran routa ja paannejää ongelmia sekä puutteita väylien pintakunnossa ja kuivatuksessa. ELY keskuksen kuntorekisteritietojen perusteella maanteiden varsille sijoittuvat kevyen liikenteen väylät ja alikulkusillat ovat pääsääntöisesti hyväkuntoisia. Muutamat Kemintien, Haukiputaantien ja valtatien 4 vahat alikulkukäytävät ovat kunnoltaan tyydyttäviä. Kaupungin katuverkolla on nykyään noin 200 hidastetta. Merkittävä osa hidasteista on rakennettu jalankulkijoiden ja pyöräilijöiden turvallisuuden parantamiseksi. Hidasteiksi luetaan korotetut suojatiet, korotetut liittymät, töyssyt, kavennukset, sivuttaissiirtymät ja kiertoliittymät. Hidasteiden ohella katuverkolle on rakennettu myös keskisaarekkeita turvaamaan kevyen liikenteen kadun ylitykset.
11 Oulun kaupungin kevyen liikenteen verkon kehittämissuunnitelma 11 Kuva 5. Korotettu suojatie Torin rannan kevyen liikenteen pääverkolla. Kevyen liikenteen väylillä tapahtuvan autoilun estämiseksi kevyen liikenteen väylille on lisäksi toteutettu erityyppisiä ajonestorakenteita noin 15 kpl. Ajonestolaitteisiin kohdistuu kuitenkin runsaasti ilkivaltaa. Oulun kaupunki Kuva 6. Esimerkki nykyisistä Oulussa käytetyistä ajonestoratkaisuista Viitoitus ja opastus Kevyen liikenteen pääväylät viitoitetaan sekä pitkämatkaista että paikallista liikennettä varten. Reitin jatkuvuuden säilyttämiseksi tai reitin mielekkyyden vuoksi joissakin paikoissa kevyt liikenne voidaan lyhyellä matkalla opastaa katua pitkin. Viitoituskohteet jaetaan kauko, lähi ja erilliskohteisiin. Kaukokohteet muodostavat viitoituksen rungon, joiden mukaan nimetään yleensä myös pääreitit. Oulun kevyen liikenteen viitoitus rakentuu seudullisiin pääreitteihin, joissa viitoituskohteina ovat Haukipudas, Kiiminki, Kempele ja Oulunsalo sekä lähitulevaisuudessa myös Muhos. Lisäksi kaupungin sisällä pääreittien kaukokohteita ovat Kaijonharju, Maikkula ja lähitulevaisuudessa Kaakkuri. Kaukokohteiden lisäksi viitoitetaan lähi ja erilliskohteita siten, että yleensä kaukokohteen lisäksi viitoitetaan reitin varressa olevaa seuraavaa lähikohdetta. Päällekkäisillä reiteillä ei yleensä viitoiteta muita kuin kaukokohteita. Viitoituksen lähikohteina käytetään yleensä kaupunginosia. Erilliskohteita ovat mm. ostoskeskukset, urheilukeskukset, oppilaitokset ja virkistysalueet. Keskustaa lähestyttäessä viitoituskohde muuttuu kaupungin nimestä keskustaksi.
12 12 Oulun kaupungin kevyen liikenteen verkon kehittämissuunnitelma Kuva 7. Kuva nykyisestä viitoituksesta. Oulun kaupungin kevyen liikenteen viitoituksessa on valtakunnallisen pyöräretkeilyreitistöön kuuluvien reittien viitoittamiseen oma opaste, ruskeapohjainen viitta. Ruskeapohjaisessa viitassa on pyörän kuva ja sen kannassa on kansallisesti määritelty reitin numero. Ruskea viitta asetetaan kevyen liikenteen viittojen kanssa samoihin solmupisteisiin alimmaksi merkiksi. Kuva 8. Pyöräretkeilyreitistön viitoituksessa käytettävä opastusmerkki. Opasteviittoihin kohdistuu ilkivaltaa ja viittoja käännetään mutkalle sekä osoittamaan väärään suuntaan Liikenneturvallisuus ja esteettömyys Kevyen liikenteen turvallisuus Poliisin tietoon tulleissa onnettomuuksissa on Oulussa vuosina ollut vuosittain osallisena keskimäärin 160 jalankulkijaa tai pyöräilijää. Määrä on mainitun viisivuotiskauden aikana ollut kasvussa ja ainakin suurelta osin se selittyy mopo onnettomuuksien voimakkaalla kasvulla. Vuonna 2008 Oulussa tuli poliisin tietoon 90 mopo onnettomuutta (taulukko 2). Tilastokeskuksen tietojen mukaan mopoonnettomuuksissa on Oulussa viime vuosina loukkaantunut noin 30 henkilöä vuodessa. Henkilövahinkoihin johtaneiden jalankulku ja pyöräilyonnettomuuksien määrä on 2000 luvulla vaihdellut noin kahdeksastakymmenestä noin sataan ja niissä on kuollut vuosittain keskimäärin yksi jalankulkija tai pyöräilijä, poikkeuksena vuosi 2006, jolloin menehtyneitä oli neljä. Taulukko 2. Tieliikenneonnettomuuksissa Oulussa kuolleet ja loukkaantuneet jalankulkijoiden ja pyöräilijöiden henkilömäärät sekä mopo onnettomuuksien määrä vuosina (Lähde: Oulun kaupunki). Vuosi Kuolemaan johtanut Loukkaantumiseen johtanut Omaisuusvahinkoon johtanut Jk+pp onn. Mopo- Jalankulkija Polkupyörä Jalankulkija Polkupyörä Jalankulkija Polkupyörä yhteensä onn
13 Oulun kaupungin kevyen liikenteen verkon kehittämissuunnitelma 13 Kuvasta 9 nähdään kevyen liikenteen onnettomuuksien määrän kehitys Oulussa vuodesta 1990 lähtien vuoteen 2008 saakka. Kuva 9. Tieliikenneonnettomuuksissa Oulussa kuolleet ja loukkaantuneet jalankulkijat ja pyöräilijät vuosina , henkilövahinkoon tai omaisuusvahinkoon johtaneissa onnettomuuksissa mukana olleet jalankulkijat ja pyöräilijät vuosina sekä mopo onnettomuudet vuosilta (Lähde: Oulun kaupunki). Tarkastelujaksolla kevyen liikenteen onnettomuuksien kokonaismäärä on ollut alimmillaan 110 onnettomuutta vuodessa ja suurimmillaan vajaat 180 onnettomuutta vuodessa. Omaisuusvahinkojen määrä näyttäisi kasvaneen viime vuosien aikana. Loukkaantuneiden pyöräilijöiden ja jalankulkijoiden yhteismäärä on pääsääntöisesti vaihdellut seitsemänkymmenen ja sadan välillä. Kuntalaispalautteessa kevyen liikenteen väylien pahimpina turvallisuusongelmina on koettu mopojen hurjastelu, johon tehdyillä muutoksilla on jo puututtu, ja kevyen liikenteen väylillä autoilu, josta on tullut palautetta noin 120 kohteesta. Palautteen perusteella ongelmia esiintyy tasaisesti koko kaupungin alueella. Esteettömyys Oulun esteettömyysstrategia valmistui vuonna Tavoitteena on käydä läpi etenkin vanhojen kaupunginosien esteettömyyttä mm. liikenteen, julkisten palvelujen ja liiketilojen osalta; ensimmäisinä kohteina Tuira ja keskustan ruutukaava alue, joiden jälkeen selvitysten tekemistä on tarkoitus jatkaa muissa kaupunginosissa. Oulussa on tehty esteettömyyskartoituksia Kaukovainio Höyhtyä lähiöuudistushankkeessa 2001 ja Oulun keskustassa joukkoliikenteen esteettömyyden tarkastelun yhteydessä ELSA hankkeena Caritas kylän ympäristössä on toteutettu pienimuotoista esteettömyyden kartoitusta ja kehittämistä. Suojateitä koskevien esteettömyysohjeiden (SuRaKU) käyttöönotosta on tehty periaatepäätös ja suojatieohjeita on ensimmäisen kerran sovellettu vuoden 2009 pienissä liikenneturvallisuuskohteissa. Kevyen liikenteen väylien esteettömyyteen kuuluvat reittien katkeamattomuus, ennakoitavuus ja opastus sekä väylien hyvä ympärivuotinen kunnossapito. Kevyen liikenteen väylillä esteettömyyden kannalta keskeisimpiä ongelmia ovat päällysteen epätasaisuudet ja vauriot sekä suojateiden reunakivet, joista puuttuu viiste. Katu ja tietyökohteissa kevyen liikenteen järjestelyt ovat usein esteettömyyden kannalta puutteelliset. Työmaiden väliaikaiset kevyen liikenteen reitit ovat yleensä päällystämättömiä ja rakennettava väyläkin saattaa olla pitkän aikaa murskepinnalla. Myös työnaikaisessa reittiopastuksessa esiintyy puutteita. Keväiset routavauriot, väylien loskaisuus lumien sulamisen aikaan sekä kivituhkapäällysteisten väylien pintapehmeneminen keväällä ja syksyllä heikentävät esteettömyyttä.
14 14 Oulun kaupungin kevyen liikenteen verkon kehittämissuunnitelma 4.5. Kunnossapito Oulun kaupunki on laatinut kevyen liikenteen väyliä koskevat kunnossapidon laatukortit. Niissä on määritetty kevyen liikenteen väylien auraukseen, liukkaudentorjuntaan, pinnan tasaukseen sekä polanteen ja sohjon poistoon liittyvät laatuvaatimukset. Lisäksi on määritetty sorapäällysteisten väylien höyläyksen ja lanauksen laatuvaatimukset. Talvihoidon osalta kevyen liikenteen väylät on luokiteltu kahteen kunnossapitoluokkaan. Ensimmäisen luokkaan kuuluu noin 45 % ja toiseen luokkaan noin 55 % väylistä. Mikäli tonttikatu on osa kevyen liikenteen reittiä, se aurataan kuten I luokan kevyen liikenteen väylät. Kevyen liikenteen väylien talvihoidon I kunnossapitoluokan laatuvaatimukset ovat seuraavat: Väylä aurataan, kun kuivaa irtolunta on keskimäärin 3 cm. Väylä aurataan mahdollisimman pian laatustandardin alituttua ja ennen vuorokauden liikenteen huipputunteja (klo 7 ja klo 16). Lumisateen jatkuessa pitkään, aurataan myös lumisateen aikana laatustandardin alituttua. Liukkaudentorjunta tulee tehdä ennen vuorokauden liikenteen huipputunteja (klo 7 ja klo 16). Väylät käsitellään pääsääntöisesti koko pituudeltaan. Käsittely täydennetään tarvittavilta osin. Väylän pinta tulee tasata tilanteissa, joissa polanne sohjoutuu ja jäätyy uudelleen pyöräilyä haittaavan epätasaiseksi. Sohjon poistoon ryhdytään kun märän lumen tai pehmenneen polanteen paksuus ylittää keskimäärin 2 cm. Keväisin väylien päällyste ja routavauriot aiheuttavat ongelmia pyöräilijöille ja rullaluistelijoille. Rullaluistelijoille hankaluutta aiheuttavat myös kunnossapitokaluston aiheuttamat päällysteurat. Viimevuosina Oulun kevyen liikenteen väylillä on käytetty liukkaudentorjuntaan kalliomursketta, joka on aiheuttanut pyöräilijöille rengasrikkoja. Oulun teknisessä keskuksessa asiasta ollaan tietoisia, ongelmaan on haettu ratkaisua. Oulun kaupunki kunnostaa ja parantaa kevyen liikenteen väyliä osana väylien ja alueiden ylläpitoa. Parantamiskohteet ohjelmoidaan vuosittain. Parantamistoimenpiteet vaihtelevat kaivon kansien uusimisesta laajempiin alueellisiin katuverkon saneeraushankkeisiin. Kaupungin ylläpitovalvoja kokoaa vuosittain tiedot parantamistarpeista ja ongelmakohteista. Listauksen perusteella tehdään esitys parantamiskohteista ja kiireellisyysjärjestyksestä. Toteutettavien kohteiden määrä vaihtelee vuosittain. Esimerkiksi vuodelle 2010 oli esitetty 7 peruskorjauskohdetta ja 14 muuta pientä korjauskohdetta. Ylläpidon toimenpiteet kohdistuvat pääosin katujen ja kevyen liikenteen väylien kuivatuksen parantamiseen. Hoitourakoitsijakysely Suunnittelutyön aikana tehtiin Oulun kaupungin alueen katuverkon hoitourakoitsijoille kirjallinen kysely kevyen liikenteen väylien hoidon ongelmakohteista. Urakka alueita on kaupungin alueella yhdeksän. Vastaukset saatiin kaikilta alueurakoitsijoilta. Kyselyssä tuli esiin 63 ongelmakohdekirjausta, joista pääreiteille sijoittui 15 kpl. Kyselyssä esiin tulleiden ongelmakohteiden määrä vaihteli 2 11 kpl / urakkaalue. Pääreittien ongelmakohteet sijoittuivat keskustan, Pateniemi Ritaharju, Hietasaari Toppila Tuira ja Hintta Saarela urakka alueille. Vastausten perusteella ongelmina ovat asfalttipäällysteen puuttuminen, huonokuntoiset päällysteet, routiminen ja kuivatukseen puutteet. Muutamin paikoin on myös paannejääongelmia. Joissakin alikuluissa on ongelmana maaperän rautapitoisuus, salaojia ja kaivoja joudutaan huutelemaan usein.
15 Oulun kaupungin kevyen liikenteen verkon kehittämissuunnitelma 15 Asiakastyytyväisyystutkimus Alueurakoinnin asiakastyytyväisyyttä Oulun kaupungin alueella on tutkittu vuodesta 2002 alkaen aina kahden vuoden välein. Vuoden 2010 kyselyssä yleisarvosana katujen ja kevyen liikenteen väylien talvihoidosta oli tyydyttävää tasoa. Tulokset olivat pääosin jonkin verran huonompia kuin vuonna Ainoastaan Linnanmaa Rusko ja Maikkula Madekoski Kaakkuri alueilla tyytyväisyys talvihoitoon ei ollut laskenut vuodesta Kuva 10. Lumisen kevättalven 2010 haasteita kunnossapidolle. Tyytyväisyys kevyen liikenteen väylien auraukseen ja tasaisuuteen jäi kolmella urakka alueella alle kouluarvosanan 7. Liukkauden torjuntaan oltiin tyytyväisempiä. Tulos heijastaa talven säätä: Talvi oli luminen mutta pitkän pakkasjakson ansiosta liukkaita kelejä oli vähän hiekoitukseen käytettiin vain kolmasosa edellisen kauden hiekkamäärästä.
16 16 Oulun kaupungin kevyen liikenteen verkon kehittämissuunnitelma 5. ONGELMAT JA PUUTTEET Oulun kevyen liikenteen pääverkko on pääosin kattava ja laadukas. Pääverkolla on kuitenkin jonkin verran yhteyspuutteita ja epäjatkuvuuskohtia; mm. keskustassa radan suunnassa, Toppila Alppila välillä, Puolivälikankaalla, Iskossa, Syynimalla, Kuivasjärvellä, Talvikankaalla, välillä Mäntylä Kiviniemi, Hiirosen ulkoilualueen kohdalla sekä Oulun portin alueella ja Iinatissa. Oulun keskustassa ei ole rautatien suunnasta yhtenäisiä rantaan johtavia pyöräreittejä. Keskustan ulkopuolella pääreitti kulkee kahdessa paikassa melko pitkän matkan katuverkolla, Oulunsuussa Torpantiellä ja Saarelassa Sangintiellä. Poikkimaantien toteuttamisen yhteydessä Sangintien järjestelyt Saarelassa tulevat muuttumaan mm. siten, että Oulujoen hautausmaan ja Poikkimaantien välinen katuosuus muuttuu kevyen liikenteen väyläksi. Eräs ongelma pitkämatkaiselle pyöräilylle on, että kevyen liikenteen pääreitit eivät maastossa erotu muista väylistä. Kaikki kevyen liikenteen väylät näyttävät samanlaisilta ja ovat laadultaan samanluokkaisia leveys 3,5 metriä, asfalttipäällyste ja valaistus. Jos reitti on outo, et pysty helposti päättelemään, mikä väylä tulisi valita. Katuverkon kevyen liikenteen väylät ja alikulkukäytävät ovat pääosin hyväkuntoisia. Vanhoilla asuntoalueilla on jonkin verran väylien kuntopuutteita. Maanteiden varsille sijoittuvat kevyen liikenteen väylät ja alikulkusillat ovat myös pääsääntöisesti hyväkuntoisia, muutamia yksittäisiä kohteita lukuun ottamatta. Osa pääreiteistä on viitoitettu, mutta osalla viitoitus puuttuu tai on puutteellinen. Opasteviitat ovat usein ilkivallan kohteena, niitä väännellään mutkalle sekä käännetään osoittamaan vääriin suuntiin. Kuva 11. Kevyen liikenteen opasviitat ovat usein ilkivallan kohteena. Viime vuosina Oulussa on loukkaantunut kevyen liikenteen onnettomuuksissa vuosittain keskimäärin 80 henkilöä. Loukkaantuneista noin puolet on ollut pyöräilijöitä. Liikenneonnettomuuksissa kuolee vuosittain 1 2 jalankulkijaa tai pyöräilijää. Mopo onnettomuudet ovat lisääntyneet voimakkaasti viime vuosina mopojen määrän lisääntymisen myötä. Aikaisemmin, kun mopoilu kevyen liikenteen väylillä oli sallittua, mopojen hurjastelu koettiin turvallisuusriskiksi muulle kevyelle liikenteelle. Myös kevyen liikenteen väylillä tapahtuva autoilu aiheuttaa turvattomuuden tunnetta. Kevyen liikenteen väyliä pitkin ajavista autoilijoista tulee kaupungille runsaasti valituksia. Asiakaspalautteen perusteella on kirjattu noin 120 ongelmakohdetta. Kohteet sijoittuivat tasaisesti koko kaupungin alueelle. Jollakin pääväyläosuuksilla on parantamistarpeita routimisen, päällystevaurioiden ja kuivatusongelmien takia. Vanhoilla asuntoalueilla on väylien kunnostus ja päällysteiden uusimistarpeita myös alempiluokkaisilla väylillä.
17 Oulun kaupungin kevyen liikenteen verkon kehittämissuunnitelma 17 Keväisin väylien päällyste ja routavauriot aiheuttavat ongelmia pyöräilijöille ja etenkin rullaluistelijoille. Pääväylillä on myös muutamia kivituhkapintaisia osuuksia. Niiden pintakunto on heikko keväällä lumen sulamisen aikaan. Kuva 12. Kevyen liikenteen väylien päällystevaurioita Kunnossapitokalusto on suurentunut ja jotkut alikulkukäytävät ovat liian kapeita ja matalia isolle kalustolle. Pääväylille sijoittuu vanhoja matalia alikulkukäytäviä mm. Pohjantiellä (vt 4), Haukiputaantiellä (mt 847) ja Vaalantiellä (mt 8300). Väylien liukkaudentorjunnassa toimii parhaiten 3 6 mm kalliomurske, mutta sen liuskeisuus rikkoo helposti pyörän renkaita etenkin lumettomalla pinnalla. Koska kaupungin alueella toimii useita urakoitsijoita ja reitit suunnitellaan alueittain, luokitus ei aina konkretisoidu väylästöllä. Myös Pohjois Pohjanmaan ELY keskuksen (entinen Tiehallinto) ja Oulun kaupungin kevyen liikenteen väylien hoitoluokitukset eroavat toisistaan ja lisäksi toimijat ovat erit. Väylien kunnossapidon erot näkyvät maastossa hoitotoimenpiteiden eriaikaisena ajoittumisena sekä hoidon laadun vaihteluna.
18 18 Oulun kaupungin kevyen liikenteen verkon kehittämissuunnitelma 6. KEVYEN LIIKENTEEN TAVOITEVERKKO 6.1. Oulun kaupungin kevyen liikenteen pääverkko Suunnitelmassa on määritelty Oulun kaupungin alueen kevyen liikenteen pääverkko, joka käsittää seudulliset naapurikuntiin ulottuvat reitit, alueelliset, kaupungin suuralueita yhdistävät ja tärkeimpiin palvelukohteisiin johtavat reitit sekä aluekeskuksiin johtavat paikallisreitit. Keskustan osalta suunnittelu on kohdistunut sisääntulo ja läpikulkureitteihin. Kehittämissuunnitelmassa ei ole otettu kantaa moporeitteihin, koska Oulun kaupungilla on erilliset toimintalinjaukset ja suunnitelmat mopoilulle sallittujen reittien kehittämisestä. Kuva 13. Vuonna 2009 kunnostettu ja avattu ratapihan ylittävä Kiskopolun kevyen liikenteen siltayhteys välillä Limingantulli Höyhtyä. Kevyen liikenteen tavoiteverkko on esitetty kuvassa 14 ja raportin liitekartalla 4. Poikkimaantien siltayhteys, Tuira Alppila radan alikulkuyhteys sekä Toppilansalmen ylittävä Möljän vesistösiltayhteys, jotka toteutuvat lähivuosina, on luettu mykyverkkoon kuuluviksi yhteyksiksi. Merkittävimpinä uusia yhteyksiä tavoiteverkossa ovat: Seutureitit: Linmingantulli Lentokentäntie rantareitti Toppila Pateniemi Kello rantareitti. Alueelliset reitit: Kello Virpiniemi rantareitti Ritaharju pohjoinen Kalimenkylä yhteys Hiukkavaaran yhteydet Korvensuora ja keskustan suuntaan Oulujoen ylittävä kevyen liikenteen siltayhteys välillä Kastelli Kirkkokangas (Nykäsenrannan kohta) (Kaakkuri) Perävainio Lentokentäntie yhteys Metsokangas Linnakangas yhteys (Oulu Kempele raja) Muut uudet tavoiteverkon yhteydet ovat paikallaisreittejä. Tavoiteverkon uudet rantareitit: Toppila Pateniemi Kello Virpiniemi Äimärautio Rantavainio Lentokentäntie Oulujoen etelärannan reitti välillä Erkkolan silta Patamäki, jotka palvelevat myös vapaa ajan pyöräilyä ja matkailua
19 Oulun kaupungin kevyen liikenteen verkon kehittämissuunnitelma 19 Kuva 14. Kevyen liikenteen pääväylien tavoiteverkko.
20 20 Oulun kaupungin kevyen liikenteen verkon kehittämissuunnitelma Keskustan osalta etelä pohjois suuntainen rantaväylä samoin kuin Uudenkadun varren reitti ovat jatkuvia ja yhdistävyyden osalta kunnossa. Torikadun varrella on nykyisin Heinäpäästä Linnakadulle saakka yhtenäinen väylä, jota esitetään jatkettavaksi Lasaretinväylän ylittävällä sillalla suoraan Ainolan puistoon. Sen sijaan rautatien suunnasta rantaan johtavia pyöräreittejä tulisi parantaa ja selkeyttää. Mikäli keskustassa ei pääkatujen varsilla ole tilaa rakentaa kevyen liikenteen väyliä, voidaan pyöräily yhteyksiä parantaa muuten, esim. toteuttamalla keskustaan kävelypainotteisia katuja. Kävelypainotteisella kadulla nopeusrajoitus on 20 km/h. Katu voidaan toteuttaa erottamalla jalankulkijoille ajoradasta jalkakäytävät matalalla reunakivellä, kourulla tai pollareilla. Vaihtoehtoisesti koko katutila voidaan osoittaa samanaikaisesti kaikkien kulkumuotojen käyttöön. Tällöin jalankulkijat käyttävät kadun reunaa ja autoilijat sekä pyöräilijät kadun keskiosaa. Kuva 15. Kevyen liikenteen pääväylien tavoiteverkko, keskusta Pääverkon palvelutaso ja liikennetekniset ominaisuudet Kevyen liikenteen pääverkko on pääsääntöisesti erotettu autoliikenteen verkosta. Kuitenkin myös vähäliikenteisiä tie ja katuverkon osia voi sisältyä kevyen liikenteen pääverkkoon. Jalankulun ja pyöräilyn pääreittien risteämiset pääkatujen ja teiden kanssa suunnitellaan eritasoon, kun tien tai kadun nopeusrajoitus on 50 km/h tai korkeampi. Kokoojakaduilla, joiden nopeusrajoitus on 50 km/h tai alempi hyväksytään tasoylitykset, kuitenkin niin, ratkaisuun sisältyy liikennevalo ohjaus ja/tai muita liikenneturvallisuutta parantavia rakenteellisia toimenpiteitä. Risteämiset alempiasteisten teiden ja katujen kanssa järjestetään suojatieratkaisuin ja tarpeen mukaan tehdään autoliikenteen nopeutta alentavia toimenpiteitä kuten esimerkiksi korotuksia ja kavennuksia (hidasteet).
OULUN SEUDUN KEVYTLIIKENNESTRATEGIA JA PALVELUTASOSUUNNITELMA
OULUN SEUDUN KEVYTLIIKENNESTRATEGIA JA PALVELUTASOSUUNNITELMA 2007 OULUN SEUDUN KEVYTLIIKENNESTRATEGIA JA PALVELUTASOSUUNNITELMA Hailuoto Haukipudas Ii Kempele Kiiminki Liminka Lumijoki Muhos Oulu Oulunsalo